宿湖甫山
作者：楊萬里
朝代：宋

paragraphs: 夜泊湖甫山，綠楊護危堤。
迅雷將殘雨，似猛竟復微。
曉月解風纜，熟睡初不知。
起來問宿處，千山翠相圍。
霽峰有剩謁，旭溪無停輝。
遠樹蘆外出，若與船爭馳。
多情東林塔，寸步不相離。
後送欣已遠，前迎復在茲。
不知塔意厚，爲復船行遲。
誰能仆此塔，庶不淹吾歸。
獨感夜來雨，政作朝涼資。